MSÚTN-UP-VO/18902/KrD

VYBAVUJE / LINKA

NAŠE ČÍSLO

TRENČÍN

VÁŠ LIST ČÍSLO / ZO DŇA

07.04.2022

Mgr. Daniela Krčová

032/6504222

## Vec: **Rozhodnutie o zrušení zákazky - upovedomenie**

Verejný obstarávateľ Mesto Trenčín, Mierové nám. 1/2, 911 64 Trenčín v zmysle § 57 ods. 2 zákona č. 343/2015 Z.z o verejnom obstarávaní a o zmene a doplnení niektorých zákonov v znení neskorších predpisov rozhodol, že

**ruší**

## **1. časť nadlimitnej zákazky** **„Výmena palubovej podlahy a mobilných tribún v športovej hale -  Výmena mobilných tribún“** vyhlásenej v Úradnom Vestníku EÚ č. 2022/S 045-114427 dňa 04.03.2022 a vo Vestníku verejného obstarávania č. 63/2022 dňa 07.03.2022, pod spis. zn.: 15700-MST.

Zároveň Vám oznamujeme, že zadávanie tejto časti zákazky na pôvodný predmet verejného obstarávania **bude pravdepodobne verejný obstarávateľ opakovať.** Opätovné uverejnenie však závisí od výzvy vyhlásenej poskytovateľom nenávratného finančného príspevku, ktorým je Fond na podporu športu.

**I.**

**Odôvodnenie**

Podľa § 57 ods. 2 zákona č. 343/2015 Z.z o verejnom obstarávaní a o zmene a doplnení niektorých zákonov v znení neskorších predpisov platí, že „*verejný obstarávateľ a obstarávateľ môže zrušiť verejné obstarávanie alebo jeho časť, ak nebolo predložených viac ako dve ponuky“*.

Nadlimitná zákazka **„***Výmena palubovej podlahy a mobilných tribún v športovej hale***“** bola rozdelená na dve časti, a to na 1. časť – „*Výmena mobilných tribún*“ a na 2. časť – „*Výmena palubovej podlahy*, *výmena sedačiek a úprava zábradlia“*. V lehote na predkladanie ponúk boli verejnému obstarávateľovi doručené iba dve súťažné ponuky a obe boli predložené na 1. časť zákazky – „*Výmena mobilných tribún*“ .Verejný obstarávateľ sa na základe vyššie uvedeného rozhodol využiť možnosť zrušenia verejného obstarávania, keďže nebolo predložených viac ako dve ponuky.

K svojmu odôvodneniu pridáva aj nasledovné:

Predmetom tejto nadlimitnej zákazky je komplexná rekonštrukcia športovej haly, ktorá pozostáva zo stavebných prác (príprave stavby v podobe odstránenia existujúcich mobilných tribún, zhotovenia novej športovej podlahy spolu s obkladmi a povrchovými úpravami stien) a dodania tovarov(následnou realizáciou nových teleskopických tribún s elektrickým ovládaním). Už pri realizácií stavebných prác, pokladaní novej podlahy, je potrebné koordinovať s budúcim dodávateľom teleskopických tribún ich zaťaženie a vplyv na športovú podlahu ,ako aj ďalšie technické špecifikácie súvisiace s montážou a prevádzkou potrebné na riadne zhotovenie diela.

Z vyššie uvedeného je zrejmé, že 1.časť a 2. časť zákazky je potrebné realizovať v rovnakom čase a je nevyhnutná ich koordinácia, pretože jednotlivé práce na zákazke na seba nadväzujú a prelínajú sa.

Verejný obstarávateľ prihliada aj na aktuálnu situáciu na ekonomickom trhu a na skokový nárast cien vstupných materiálov v stavebníctve, ktorá aj pri verejnom obstarávaní realizovanom v krátkom časovom horizonte (čo nemôže verejný obstarávateľ predvídať) spôsobuje problémy. Opakovaním verejného obstarávania pre 2. časť zákazky - „*Výmena palubovej podlahy*, *výmena sedačiek a úprava zábradlia“* by došlo k časovému sklzu o najmenej niekoľko mesiacov *a* verejný obstarávateľ nepovažuje za vhodné v súčasnej situácií dynamického rastu cien trvať na viazanosti ponuky úspešného uchádzača pre 1. časť zákazky – „*Výmena mobilných tribún*“.

## Vzhľadom na vyššie uvedené **verejný obstarávateľ rozhodol** podľa § 57 ods. 2 zákona č. 343/2015 Z. z o verejnom obstarávaní a o zmene a doplnení niektorých zákonov v znení neskorších predpisov**, že** **1. časť nadlimitnej zákazky** „*Výmena palubovej podlahy a mobilných tribún v športovej hale -**Výmena mobilných tribún*“ **ruší.**

.........................................................

Mgr. Richard Rybníček

primátor mesta Trenčín

v. z. JUDr. Katarína Mrázová

vedúca právneho oddelenia